স্টাফ রিপোর্টার: আহমদ ছফা নিজে সব সময় স্বপ্নের জগতে বাস করতেন, অন্যদের মাঝে তাঁর স্বপ্নের বীজ বুনতেন। সমাজ ও রাষ্ট্রচিন্তায় তিনি ছিলেন অনন্য। বাঙালির সাহিত্য, সংস্কৃতি, সামাজিক ও রাজনৈতিক জীবন নিয়ে আহমদ ছফার মত চিন্তাশীল লেখক ও বুদ্ধিজীবী বাংলাদেশের ইতিহাসে বিরল। তার মতো দূরদর্শী লেখক এদেশে অদ্বিতীয়। রাজনীতিতে সাম্প্রদায়িকতার ব্যবহারসহ তার লেখায় তিনি জাতীয় ও রাজনৈতিক যেসব সংকটের কথা তুলে ধরেছেন আমাদের চারপাশে তাকালে তার স্পষ্ট প্রতিফলন আজও দেখতে পাই। আহমদ ছফার দর্শন ও রাষ্ট্রচিন্তার মাধ্যমে ভারতী আগ্রাসন মুক্ত সোনার বাংলা গড়া সম্ভব।